Atlantinsilta

Atlantinsilta on Helsingin Jätkäsaaressa sijaitseva tieliikennesilta, joka ylittää Ahdinallas-nimisen lahden Länsiterminaali 2:n luoteispuolella ja yhdistää Atlantinkadun Länsisatamaan. Se rakennettiin sujuvoittamaan liikennettä Länsisataman läheisyydessä. Silta avattiin toukokuussa 2021.

Atlantinsilta on 106 metriä pitkä ja 26,6 metriä leveä teräsbetoninen kehälaattasilta. Sitä käyttävät myös raitiovaunut sekä jalankulkijat ja pyöräilijät. 

Sillan suunnitteli WSP Finland ja rakennutti YIT. Suunnittelutyö alkoi vuonna 2016 ja rakentaminen lokakuussa 2019. Rakentamisessa tarvittiin heikkojen pohjaolosuhteiden vuoksi paljon teräslyöntipaaluja ja suuria paalulaattoja. Sillasta haluttiin matala ja siltakannesta mahdollisimman ohut, jotta näkymä merelle ei rajoittuisi liikaa. Vuonna 2022 Atlantinsilta sai Vuoden silta -palkinnon Rakennusinsinöörien Liitolta. Koostaan huolimatta siltaa on kutsuttu linjakkaaksi ja kevyen oloiseksi.

Kuvia

Katso myös 
 Crusellinsilta
 Rokkiporkkana

Lähteet

Aiheesta muualla 
 Timelapse-video sillan rakennustöistä  

Jätkäsaari
Helsingin sillat
Suomen tieliikennesillat
Laattasillat
Betoniarkkitehtuuri